Фольклоронь материалхнень эса няфневи, што П. рьвац сашендсь куду (Мастор лангти) инжикс тядянц-алянц пяли. Сон валгондсь кшнинь цинзер лангса. Верондасть: шабатне, конат шачсть шкайхнень и мокшэрзятнень стирьснон эзда, куломозост ульсть мокшэрзятнень лангса Оцюнякс, а куломда меле куцельхть меки менельти эсь шачфтыснонди-касфтыснонди. Мокшэрзянь мифологиянь исследовательть П.И. Мельников-Печерскяень арьсеманц коряс, мокшэрзятнень оцязорснон Пургазть (XIII в.) лувондсазь П. цёракс.